РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11

от заседание на Комисия ”Професионална квалификация и 
информационни технологии”,
проведено на 07.06.2021 г.

Днес, 07.06.2021 г. /понеделник/ от 15:00 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА
ДАНИЕЛА МАРЧЕВА
СВЕТЛАНА БОШНАКОВА
СЕВДАЛИН МАВРОВ-отсъства	
            
На заседанието присъстват експертните сътрудници на комисията: Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС“ и  Георги Бошнаков – главен експерт – информационни технологии в отдел „ИО“, дирекция „ИТСС“.

1.ОТНОСНО: Писмо от заместник-министър на правосъдието с молба за определяне на представители на съдебната власт, които да вземат участие в среща за неформален обмен на мнения относно предстояща инициатива на Европейската комисия за цифровизация на трансграничното съдебно сътрудничество, както и в бъдещата работа по темата за дигитализация на трансграничното съдебно сътрудничество.
С решение по протокол № 09/14.05.2021 г., т. 6, КПКИТ изпрати въпросите от Генералния секретариат на Съвета на Европейския съюз за предоставяне на становище до Върховен касационен съд, Върховен административен съд, главния прокурор на Република България и дирекция "Международно правно сътрудничество и европейски въпроси" към Министерство на правосъдието.
Към настоящия момент няма постъпили отговори.

Комисия “Професионална квалификация и
информационни технологии”
Р Е Ш И :

1.1.	 Изпраща писмото от заместник-министър на правосъдието на Съдийската колегия на ВСС и Прокурорската колегия на ВСС за определяне по един представител на съдебната власт, който да вземе участие в среща за неформален обмен на мнения относно предстояща инициатива на Европейската комисия за цифровизация на трансграничното съдебно сътрудничество, както и в бъдещата работа по темата за дигитализация на трансграничното съдебно сътрудничество.
1.2. Комисия „Професионална квалификация и информационни технологии“ към Пленума на ВСС предлага на Съдийската колегия на Висшия съдебен съвет да вземе следното решение:

 ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
РЕШИ:
		
1. ОПРЕДЕЛЯ ………………….., за участие в среща за неформален обмен на мнения относно предстояща инициатива на Европейската комисия за цифровизация на трансграничното съдебно сътрудничество, както и в бъдещата работа по темата за дигитализация на трансграничното съдебно сътрудничество.

1.3. Комисия „Професионална квалификация и информационни технологии“ към Пленума на ВСС предлага на Прокурорската колегия на Висшия съдебен съвет да вземе следното решение:

 ПРОЕКТ

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ 
РЕШИ:

1. ОПРЕДЕЛЯ ………………….., за участие в среща за неформален обмен на мнения относно предстояща инициатива на Европейската комисия за цифровизация на трансграничното съдебно сътрудничество, както и в бъдещата работа по темата за дигитализация на трансграничното съдебно сътрудничество.

2.ОТНОСНО: Писмо от изпълнителния директор на Национална агенция за приходите относно поставени въпроси от Европейската комисия на 13-та онлайн среща на Експертната група към Комитета по взаимопомощ при събиране на данъци, такси и други вземания (RECOV-EG), проведена на 08.12.2020 г., касаещи несъстоятелността.
Г-жа Даниела Марчева докладва, че съгласно последните изменения в ГПК може да се подават и получават документи в електронен вид чрез посочена от страната по делото електронна поща, както и че са предприети стъпки за доизграждане на Единния портал за електронно правосъдие (ЕПЕП) в рамките на проект, който е част от Националния план за възстановяване и устойчивост, поради което

Комисия “Професионална квалификация и
информационни технологии”
Р Е Ш И :

2.1. Да се уведоми изпълнителния директор на Национална агенция за приходите, че към 1 юли 2021 г. няма готовност чрез Единния портал за електронно правосъдие (ЕПЕП) да се предявяват вземания в производството по несъстоятелност по електронен път в Република България от страна на чуждестранен кредитор. Доизграждането на ЕПЕП с оглед възможността за подаване на документи по електронен път е предмет на проект “Доразвитие на информационните системи на съдилищата за достъп на граждани и юридически лица до е-услуги и е-правосъдие”, който е част от Националния план за възстановяване и устойчивост.

3.ОТНОСНО: Искане от административния ръководител на Административен съд – Бургас за осигуряване на средства за закупуване на 7 броя компютърни конфигурации, 7 броя ОЕМ лицензи за Windows 10 Pro и 1 брой мрежов комутатор.

Комисия “Професионална квалификация и
информационни технологии”
Р Е Ш И :

3.1. Искането от административния ръководител на Административен съд – Бургас за осигуряване на средства за закупуване на 7 броя компютърни конфигурации и 7 броя ОЕМ лицензи за Windows 10 Pro на обща стойност 11 886,00 лв. с ДДС и 1 брой мрежов комутатор на стойност 1 062,00 лв. с ДДС е целесъобразно.
3.2. Изпраща решението по т. 3.1 ведно с доклад на Комисия „Бюджет и финанси" към Пленума на ВСС, по компетентност.

4.ОТНОСНО: Искане от административния ръководител на Районен съд – Перник за осигуряване на средства за закупуване на 2 броя компютърни конфигурации с включени лицензи за ОС Windows 10 Pro, 2 броя МФУ и 2 броя непрекъсваеми токозахранващи устройства (UPS).

Комисия “Професионална квалификация и
информационни технологии”
Р Е Ш И :

4.1. Искането от административния ръководител на Районен съд – Перник за осигуряване на средства за закупуване на 2 броя компютърни конфигурации с включени лицензи за ОС Windows 10 Pro на обща стойност 3 083,62 лв. с ДДС и 1 брой МФУ на стойност 389,00 лв. с ДДС е целесъобразно.
4.2. Изпраща решението по т. 4.1 ведно с доклад на Комисия „Бюджет и финанси" към Пленума на ВСС, по компетентност.
4.3. Искането от административния ръководител на Районен съд – Перник за осигуряване на средства за закупуване на 1 брой МФУ на стойност  389,00 лв. с ДДС и 2 броя непрекъсваеми токозахранващи устройства (UPS) на обща стойност 256,00 лв. с ДДС е нецелесъобразно.
	4.4. Изпраща решението по т. 4 на административния ръководител на Районен съд – Перник, за сведение.

5.ОТНОСНО: Искане от и.ф. административен ръководител на Oкръжен съд – Плевен за осигуряване на средства за закупуване на 5 броя компютърни конфигурации, 5 броя ОЕМ лицензи за ОС Windows 10 Pro, 3 броя МФУ, 2 броя мрежови комутатори, 1 брой UPS и 1 брой комуникационен шкаф.

Комисия “Професионална квалификация и
информационни технологии”
Р Е Ш И :

5.1. Искането от и.ф. административен ръководител на Oкръжен съд – Плевен за осигуряване на средства за закупуване на 5 броя компютърни конфигурации и 5 броя ОЕМ лицензи за ОС Windows 10 Pro на обща стойност 9 390,00 лв. с ДДС, 2 броя МФУ на обща стойност 1 640,00 лв. с ДДС, 2 броя мрежови комутатори на обща стойност 640,00 лв. с ДДС, 1 брой UPS на стойност 126,00 лв. с ДДС и 1 брой комуникационен шкаф на стойност 110,00 лв. с ДДС е целесъобразно.
5.2. Изпраща решението по т. 5.1 ведно с доклад на Комисия „Бюджет и финанси" към Пленума на ВСС, по компетентност.
5.3. Искането от и.ф. административен ръководител на Oкръжен съд – Плевен  за осигуряване на средства за закупуване на 1 брой МФУ на стойност 820,00 лв. с ДДС е нецелесъобразно.
	5.4. Изпраща решението по т. 5 на и.ф. административен ръководител на Oкръжен съд – Плевен, за сведение.

6.ОТНОСНО: Искане от административния ръководител на Oкръжен съд – Пазарджик за осигуряване на средства за закупуване на 1 брой непрекъсваемо токозахранващо устройство (UPS) за сървър rack монтаж.

Комисия “Професионална квалификация и
информационни технологии”
Р Е Ш И :

6.1. Искането от административния ръководител на Oкръжен съд – Пазарджик за осигуряване на средства за закупуване на 1 брой непрекъсваемо токозахранващо устройство (UPS) за сървър rack монтаж на стойност 1 320,00 лв. с ДДС е целесъобразно.
6.2. Изпраща решението по т. 6.1 ведно с доклад на Комисия „Бюджет и финанси" към Пленума на ВСС, по компетентност.

7.ОТНОСНО: Искане от административния ръководител на Районен съд – Кърджали  за осигуряване на средства за закупуване на 1 брой сървър и 1 брой операционна система Windows Server 2019.

Комисия “Професионална квалификация и
информационни технологии”
Р Е Ш И :

7.1. Връща искането от административния ръководител на Районен съд – Кърджали  за осигуряване на средства за закупуване на 1 брой сървър и 1 брой операционна система Windows Server 2019, за оптимизиране на параметрите и избор на сървър от нисък клас, съобразен с определените лимити на ВСС за този вид техника.

Допълнителна точка:

8.ОТНОСНО: Доклад от директора на дирекция „ИТСС“ относно възобновяване дейностите по актуализиране на поднормативните документи, издадени от ВСС, съгласно Глава 18а на Закона за съдебната власт.

Комисия “Професионална квалификация и
информационни технологии”
Р Е Ш И :

8.1. Да се изискат от членовете на работната група, сформирана с решение на КПКИТ по протокол № 29/13.10.2020 г., всички предложения за изменение и допълнение на Наредба № 4, Наредба № 5 и Наредба № 6 обобщени на хартиен носител, съобразно разпределените ангажименти за всяка подгрупа с протокол от проведена среща на работната група на 30.10.2020 г., в срок до 14 юни 2021 г. 

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА